Ернст Толер
Стената на разстреляните

Превод от немски: Теодора Стайкова, —

chitanka.info

Стената се загърчи от писъци и крясък.

И както тялото на свети Себастиана,

от хиляди стрели прободено с хиляда рани,

така тук камъните бяха разорани,

когато кръв изтичаше по рохкавия пясък.

Дни наред терорът бял бесня

и земята стана скут оплют.

Бог бе гол и бос. Макар и смут

да скова безмълвната стена,

майка на човешка скръб,

тя взе тихо жертвите до свойта гръд.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.